Diari Oficial de la Generalitat Valenciana


Sumari del DOGV 3747, del 11-05-2000 (2000/3510)

Notificació, d'acord amb l'article 59.4 de la Llei 30/1992, de 26 novembre, relativa a expedient sobre declaració d'arrendament històric valencià núm. 7/1998. Tràmit d'assenyalament de prova.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3747

Data del DOGV
:   11-05-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/3510


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació, d'acord amb l'article 59.4 de la Llei 30/1992, de 26 novembre, relativa a expedient sobre declaració d'arrendament històric valencià núm. 7/1998. Tràmit d'assenyalament de prova. [2000/X3510]
  
Atesa la impossibilitat de notificar de manera personal i directa a la senyora Amelia Torres Beltrán i al senyor Vicente Cerdà Villena, la provisió d'acceptació i pràctica de prova recaiguda en l'expedient 7/1998, sobre declaració d'Arrendament Històric Valencià, i en compliment del que es disposa en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, procedeix la publicació d'aquest anunci:
  
Expedient: 7/1998
  
Titular: senyor Cristóbal Marí Bayarri
  
Últims propietaris coneguts: senyor José de Jorge Montaner, senyor Vicente Cerdà Villena i senyora Amelia Torres Beltrán.
  
Provisió: que es dicta a València, el 27 de març de 2000, en l'expedient 7/1998, promogut pel senyor Cristóbal Marí Bayarri.
  
Acordat l'inici de l'expedient, per mitjà d'un escrit de data 04.03.1999 de la part arrendatària, es proposa la pràctica de les següents proves:
  
A) Examen del copropietari senyor José de Jorge Montaner
  
B) Documental:
  
1) En què se sol·licita que es recapte del Consell Agrari Municipal certificació relativa a allò que es determina en aquell escrit, paràgrafs a) i b) de l'apartat 2. Documental dels seus mitjans de prova.
  
2) En què se sol·licita la incorporació a l'expedient dels documents presentats pel sol·licitant en els successius escrits formulats.
  
C) Testimonial: en què es proposa com a testimonis el senyor Gonzalo San Feliu Roig, el senyor José Bonora Gimeno i el senyor Manuel Hurtado, el segon cognom del qual no s'especifica.
  
Així mateix, i mitjançant un escrit de data 08.04.1999 i el 03.02.2000 de la senyora Amelia Torres Beltrán, la part propietària proposa la pràctica de la prova relativa a:
  
I) Examen del senyor Cristóbal Marí Bayarri
  
II) Que es requerisca del sol·licitant:
  
a) L'aportació dels certificats de naixement, les successives successions del presumpte arrendament.
  
b) Que aporte les oportunes despeses de l'explotació agrària.
  
c) La justificació d'haver estat notificada a la propietat la subrogació, al seu favor, a la mort de la seua mare.
  
III) Documental
  
a) Que s'oficie a la Seguretat Social amb el requeriment que remeta un certificat de vida laboral.
  
b) Que s'oficie a l'Ajuntament de València perquè informe de la naturalesa del bé.
  
c) Que s'incorporen a l'expedient els documents adjuntats.
  
En l'escrit de la senyora Amelia Torres Beltrán s'expressa genèricament que la prova verse sobre les al·legacions realitzades.
  
S'admet la prova sol·licitada per la part arrendatària a què es refereixen els apartats A, B2 i C d'aquesta provisió. I, respecte de la proposta per la part propietària, la determinada en els apartats I), IIb) i IIIc).
  
Es rebutja la prova descrita en aquesta provisió en l'apartat B1, relativa a la part arrendatària, ja que els certificats indicats, si calen, van deure ser aportats per l'interessat a l'inici de l'expedient. No s'accepta tampoc la proposta del copropietari senyor José Jorge Montaner, que es descriu en els apartats II a) i c), i III a) i b) d'aquesta provisió, ja que, respectivament, l'aportació dels corresponents certificats calgué que la fera l'arrendatari i la no-presentació produirà, si s'escau, els corresponents efectes; que la notificació de la subrogació, com a conseqüència de la defunció de l'anterior arrendatària, serà objecte d'anàlisi en la resolució de l'expedient amb atenció al moment en què es produïsca i sense que en aquesta fase procedimental puga entrar-se en l'estudi del tracte de l'arrendament; que no es considera pertinent el certificat de vida laboral, ja que, si s'escau, hom és arrendatari històric fins a la defunció (de conformitat amb el costum valencià) i que l'informe sol·licitat no té transcendència, atés que la qualificació fiscal del sòl com a urbà no extingeix per si sola la relació de conreu existent.
  
Respecte de la genèrica manifestació de la copropietària senyora Amelia Torres Beltrán, s'assenyala que les al·legacions a l'expedient encara no s'han produït, ja que està pendent l'oportuna provisió que donarà termini per a presentar-les i que en la resolució s'analitzaran les que es produïsquen, així com les manifestacions de les parts.
  
La pràctica de la prova acceptada consistent en l'examen per part del propietari, senyor José de Jorge Montaner, a l'arrendatari i d'aquest al mencionat propietari, així com el dels testimonis acceptats per les dues parts, arrendatària i propietària, tindrà lloc a les 11.30 hores del dia 7 de juny de 2000, als locals d'aquesta direcció general situats en el c/ Amadeu de Savoia núm. 2-3a planta.
  
A l'acte de la pràctica de la prova hauran de presentar-se el senyor Cristóbal Marí Bayarri, en condició de sol·licitant i com a confessant, el senyor José de Jorge Montaner, en qualitat de copropietari i també com a confessant, i la senyora Amelia Torres Beltrán, com a copropietària, així com els testimonis acceptats.
  
Les preguntes que les respectives parts proposadores formulen als confessants i les dues parts, arrendatària i propietària, als testimonis hauran de constar en escrits, que s'entregaran amb anterioritat al començament de l'acte, en sobre tancat.
  
Els justificants de les despeses de l'explotació hauran de ser presentats en l'acte de la prova testimonial.
  
S'ordena el trasllat d'aquesta provisió i de les corresponents notificacions a les dues parts. El lletrat instructor.